Maialen Aldazabal Aldazabal

**Maialen Aldazabal Aldazabal** (Berriatua, Bizkaia, 2006ko otsailaren 9a) zestalaria da. 2025eko ekain hasieran Euskal Selekzioaren nazioarteko lehenengo txapelketan parte hartu zuen.

## Kirol ibilbidea 
### Women Winters Serieak 
#### 2023 
2023ko lehen hiruhilekoan hiru astez, emakumeen Winter Series zesta-punta txapelketako partiduak jokatu ziren. Zortzi partehartzaileak 15 eta 18 urte arteko gazteak izan ziren. 500 lagunetik gora batu zituen emakumeen Winter Series txapelketako lehenengo jardunaldian. Maite Ortiz de Mendibil andetxarrak eta Maialen Aldazabal Aldazabal berriatuarrak joko biak irabazi zituzten Ihart Arakistain sopelarraren eta Frida Watkins zumaiarraren kontra. Lehenengoan atzetik hasi ziren (0-4/5-9) urduritasunak eraginda, baina Ortiz de Mendibil aurrean asmatzen hasi zenean jokoari buelta eman zioten: 15-12. Bigarren jokoa oso berdindua eta emozioz betea izan zen. Bikote biek tanto politak amaitu eta pilota zailak eraman zituzten. Hamaika, hamabi eta hamahirunako berdinketaren ostean, azken tanto biak alde berera joan ziren: 15-13. Bigarren jardunaldian Helena Barrenetxea durangarra (15 urte) eta 2022an munduko txapelketa irabazitako Eneritz Lizardi mutrikuarra (18 urte) finalerako pasea lortzen saiatu ziren, baina galdu egin zuten Erika Mugartegi eta Arai Lejardiren markinarren aurka.  Sarrera gabe gelditu zen jendea, aurreko partiduetan legez ETB1 katean finala ikusteko aukera izan zen. Winter Serieseko txapeldunak Erika eta Arai markinarrek izan ziren 12-15 eta 14-15 tantu lortuta.

#### 2024 
2024ko martxoaren 11n  Emakumeen Winter Serieseko II. edizioan Aldazabal eta Erika Mugartegi izan zen bikote txapelduna, Helena Barrenetxea eta Arai Lejardi bikoteari finala irabazita.

Barrenetxea eta Lejardi finalerako sailkatu ziren, Maite Ortiz de Mendibil eta Frida Waltkinsi irabazi ondoren. Erika Mugartegi markinarra eta Maialen Aldazabal berriatuarra – Elaia Gogenola Krajak berrituarrari eta Naroa Merino Tolosarrari 15-7 eta 17-12 irabazita –  izan ziren finaleko aurkariak.

## Euskal Selekzioa 
[thumb|300x300px|Zesta-puntako euskal selekzioa ([Zesta-Puntako Nazioen Liga|Nazioen Liga, Gernika-Lumo, 2025). Aritz Erkiaga, Imanol Lopez, Eñaut Urreisti, Unai Lekerika, Elaia Gojenola (Berriatua Zesta Puntakoa), Helena Barrenetxea (DUJA Durango Jai Alai taldekoa), Maia Goikoetxea eta Maialen Aldazabal.]]
2025eko ekainaren 1etik 6ra Ligan debutatu zuen, Euskal Selekzioaren nazioarteko lehenengo txapelketan DUJA Durango Jai Alai taldeko Helena Barrenetxea, eta Berriatua Zesta Puntako Elaia Gogenola Krajak eta Maia Goikoetxea Bilbao taldekideekin batera. Lehiakideak Euskadi, Frantzia, Espainia, Mexiko, Ameriketako Estatu Batuak eta Filipinak izan ziren.

Helena Barrenetxeak eta Maialen Aldazabalek 15-7 eta 15-10 irabazi zieten Tania Mayorga eta Maria Fernanda Ballesteros mexikarrei bi setetan. Bestalde, Espainiak, Erika Mugartegirekin eta Arai Lejardirekin, 2-0 (15-5 eta 15-4) irabazi zien Marie Laugie eta Romane Mercadie frantziarrei. Beraz, bi bikote euskaldunak elkarren aurka jardun zuten, lehen bikotea Euskadiren izenean eta bestea (Munduko txapeldunak) Espainiarenean.

## Palmaresa 
* 2024ko Winter Serieseko txapelduna Erika Mugartegirekin batera
* 2023ko Winter Serieseko txapeldunordea Maite Ortiz de Mendibilekin batera
* 2022ko azpitxapelduna Euskadiko emakumeen txapelketan

## Erreferentziak 
## Kanpo estekak